Kamillázik - Szlengblog
2008. november 30. - Nyelvész Józsi
1. Meglepődve, értetlenül néz.
Ne kamillázz, Ede! Elmondom mégegyszer: búza vagy, mindenki tudja rólad a faluban!
A Misi csak kamillázott, amikor az Amaretto cukrászdában meglátta a volt középiskolás nőjét, a Rudikával kézenfogva.
2. Valótlant állít, megtéveszt, hazudik.
- Pali! Azt kamillázzák rólad a Kálmánék, hogy te is tartozol nekik.
- A Kálmán bekaphatja a faszom. Most beszéltem a tokodiakkal... Ha bármi bajom lesz, akkor is a Kálmán volt, ha nem ő volt.
loláb	2008.11.30. 09:46:32
A kamillázik azt is jelenti, hogy felfogni, megérten valamit.
-Múltkor láttam a nagymellű Julikát a Kálmánnal kéz a kézben sétálni a fagyizónál, Te, az nem a Rudika csaja?
-Rudika múlt pénteken részegen ráhajtott valami szakadék norvég prostikra a Horizontban, és ez visszahallotta a csaj. Kamillázod már kiskancsó?
nol	2008.11.30. 11:39:38
váágod? pfuuuh :)
laccc	2008.11.30. 11:42:23
Dr. Hausentroffer Ottokár	2008.11.30. 11:58:30
ezek a példapárbeszédek nagyon ótvarosak
sünibaba	2008.11.30. 13:08:46
A felsorolt jelentéseken túl én úgy is ismerem a kamillázik szót, mint 'álmos, leragad a szeme'.
Pl. Menjünk hunyni, mert már mindenki kamillázik.
És ha már hozzászóltam, akkor azt is elmondom, h imádom ezt a blogot. Nagyon színvonalas. A szavak jelentésének megadása pontos, precíz, átgondolt (nem olyan könnyű ám értelmező szótárt készíteni!), a példamondatok pedig viccesek, és alkalmasak arra, h kontextusában érzékeltessék az adott szavak jelentését.
Drukk, drukk, hajrá.
Béláim Béla	2008.11.30. 14:17:42
A kamillázás nálunk azt jelenti, amikor valakik kissé álmosan ücsörögnek, tipikusan munka helyett.
shaft	2008.11.30. 14:43:05
sztem is kurvajó a blog. ezeket az alpári példamondatokat KIBASZOTTUL ÉRTÉKELEM. minden nap járok ide
halványmaci	2008.11.30. 15:15:56
Jó még mindig, bárki bármit is mond! Várom a folytatást! Hajrá!!! :)
Z-o-g	2008.11.30. 15:24:47
Ne kamélázzon, katona, maga, ott, zöldben! - '88-ban így mondta Zsupek főtörzs Nagykanizsán. Bambulni, ilyesmit jelentett.
navarro	2008.11.30. 16:19:52
Szerintem mindenekelőtt pislogást jelent, ebből jön a 'laposakat pislog' (álmos), 'meglepődve pislog' stb.
majomszerű kukac	2008.11.30. 18:05:06
nálunk a kammillázást a héderezés szinonímájaként használják
employee	2008.11.30. 19:58:53
bepunnyadtam, szottyadt is vagyok, megyek kamillázni
pitta	2008.11.30. 20:15:19
Az explorerem már fél órája csak kamillázik.
(Vagy bármelyik számítógépes alkalmazás, ami láthatólag nem csinál semmit, pedig kéne neki. )
Miss Marple	2008.11.30. 21:48:02
Na ezt mi szűk körben használtuk csak, de "kedvelni" értelemben, a "kamel" szóból fedítve, ami persze hogy cigány szó. "Haggyá má evezni, kamelom/kamillázom a málna szádat!" "Ne fújd a füstöt a pofámba, azt nem kamillázom."
Papp Sanyi	2008.12.01. 14:27:31
Nálunk a másnapos reggelek és délelőttök folyamán előadott túlélőgyakorlatra használjuk.
joco	2008.12.01. 17:39:47
Kamillázást hajnalig fuvezésre és ettől kellően lefáradásra is hallottam már, úgy is mint: "Hazacsorgok, mert már rendesen be vagyok kamillázva."
ato	2008.12.03. 14:22:33
Ezt a jelentést szerintem jobban visszaadja a "pupillázik" ige.
Pl: Mit pupillázol, kisköcsög, mingyá' rádverek kettőt!
pixelatedbear	2008.12.10. 15:28:10
na, egy kis pontosítás ráfér erre a posztra.. Szóval szerintem ez úgy van, hogy a kamillázás azért "a megrökönyödés okozta szemhéj- és szempillamozgást írja le", mert éppen úgy pislogsz, mint mikor kamillateával öblögeted a begyulladt szemed, még a szádat is eltátod tőle.
Régen -mi anno 95 körül használtuk először Újpesten- csak így volt értelme:
"akkora Mergával jött tegnap a Bozsó edzésre, hogy mindenki csak úgy kamillázott".
(a Rudikás példamondatoknál zseniálisabbat lehetetlen kitalálni, de azért próbálkozok)
kocsmáros rudi	2009.01.24. 17:59:18
most nézem, ha a Pali ilyen szövegeket ereszt el, akkor még zorallabb forma lehet, mint a Kálmán.
Bonyolódik a tokodiak élete!
Nyelvész Józsi	2009.01.25. 00:02:45
@kocsmáros rudi: Csak a szája jár a Palinak. Kedvenc filmje a Keresztapa, eregeti az emberkedéseket, de valójában egy csicska.